Wetgewer se werknemers moet in donker werk | Netwerk24
Wetgewer se werknemers moet in donker werk
Deur Kaydene Davids 22 November 2018 12:29
Die Vrystaatse wetgewer is Donderdag vir die tweede dag in donkerte gehul omdat die eienaar van die Southern Life-gebou, waarin die wetgewer geleë is, nie sy rekening betaal het nie.
Robs Property Investments, waarvan Blacky Seoe die eienaar is, het die gebou twee jaar gelede gekoop, sê dr. Roy Jankielsohn, DA-lid van die Vrystaatse wetgewer.
Die ouditeur-generaal het volgens hom die kontrak tussen Robs Property Investments en die wetgewer bevraagteken omdat dit nie aan die vereistes voldoen nie. Seoe is vroeër vanjaar aan bedrog skuldig bevind in verband met 'n ander staatskontrak.
"Werknemers kan nie op die sewende vloer uitkom nie en kan nie hul werk in die donker verrig nie."
Jankielsohn sê die eienaar van die gebou betaal nie vir munisipale dienste nie, hoewel die huurders hom betaal.
Die DA het 'n klag by die departement van arbeid ingedien. "Verlede week was twee verdiepings onder rioolvuil."